Hrvatski sabor
20040708

Ovdje smo propisali još jednu stvar a to je da 30 dana od donošenja ovog, Izmjena i dopuna zakona o prostornom uređenju bi trebalo donjeti, Vlada treba donjeti uredbu u kojoj će utvrditi na koji način i kako može, kako se mogu izrađivati prostorni planovi na obalnom području, znači govorim za obalno područje isključivo. Ali isto tako i šta se može nakon tih 30 dana raditi. Znači, neće biti potpuni moratorij na izgradnju, na pojedinim morskim, odnosno obalnom, na obalnom području nego će se uredbom utvrditi što je to što se može raditi. Naime, svi oni koji imaju pravomoćne građevinske dozvole mogu i dalje graditi. Svi oni koji se nalaze u izgrađenom dijelu građevinskog područja imali su planove koji su u skladu sa županijskim planovima, nema razloga da im onemogućimo potpunu izgradnju. Ali oni koji imaju velika područja koja su hvala Bogu još uvijek zelena, gdje je recimo predviđen turizam za to inzistiramo i tražimo donošenje urbanističkih planova.